section_heading: Povijest
paragraph_text: Gornji Humac je s istočnim bračkim naseljima (Selcima, Novim Selom, Povljima i Sumartinom) imao 1608. godine 370 stanovnika. Kasnije pak 1702. sva su ta naselja imala oko 400 stanovnika, a 1708. godine 470 stanovnika. Crkveni vizitatori bilježe 1760. broj stanovnika 320 u Gornjemu Humcu, a 1763. 350 ljudi. Građevna djelatnost i razvitak naselja stagnirali su jer je ovo pastirsko naselje sačuvalo ruralnu narav. Nova župna crkva u stilu punoga baroka podignuta je na temeljima stare mjesne crkve.